65. ΒΑΣΙΛΙΚΟΝ ΔΙΑΤΑΓΜΑ υπ' αριθ. 489 της 25 Ιουλ./5 Αυγ.1969 (ΦΕΚ Α' 149) Περί μεταφοράς Υπηρεσιών διοικήσεως και εποπτείας των φορολογικών Δικαστηρίων εκ του Υπουργείου Οικονομικών εις το Υπουργείον Δικαιοσύνης. Άρθρ.1-2.(Αφορά μεταφοράν θέσεων από το Υπουργείον Οικονομικών εις το Υπ. Δικαιοσύνης Βλ. ήδη Π.Δ. 602/1976, κατωτ. αριθ. 78). Άρθρ.3.-Η Διοίκησις και εποπτεία επί της Φορολογικής Δικαιοσύνης εξακολουθεί διεπομένη υπό των μέχρι τούδε κειμένων διατάξεων ασκουμένη υπό του Υπουργού Δικαιοσύνης και υπό του Γενικού Επιτρόπου επί της Φορολογικής Δικαιοσύνης. Όπου εν τη κειμένη περί Φορολογικής Δικαιοσύνης νομοθεσία αναφέρεται ο Υπουργός των Οικονομικών ή το Υπουργείον Οικονομικών ή η Γενική Διεύθυνσις Φορολογίας, νοείται αντιστοίχως ο Υπουργός της Δικαιοσύνης, το Υπουργείον της Δικαιοσύνης και η Διεύθυνσις Διοικήσεως Φορολογικής Δικαιοσύνης. Άρθρ.4.-Άπαντα τα αρχεία, Μητρώα, ατομικοί φάκελλοι και λοιπά έγγραφα, τηρούμενα παρά τω Υπουργείω Οικονομικών και σχετιζόμενα προς την Φορολογικήν Δικαιοσύνην, τα φορολογικά Δικαστήρια και το προσωπικόν αυτών, δέον όπως παραδοθώσιν εις το Υπουργείον Δικαιοσύνης, συντασσομένου σχετικού πρακτικού παραδόσεως και παραλαβής. 